**8.6.22**

A group of people posing for a photo

Description automatically generated**ELIF**

**Καθημερινή δραματική σειρά στο Star**

**Δευτέρα έως Παρασκευή στις 07:00**

**Δευτέρα 27/6**

**Επεισόδιο 1084**

Η Μελέκ ανακαλύπτει ότι η Κιγιμέτ συνεργάζεται με τη Φιντάν και πως η ζωή της και της κόρης της βρίσκεται σε κίνδυνο. Νιώθει παγιδευμένη καθώς δεν μπορεί να κάνει τίποτα γι' αυτό στη φυλακή. Τελικά αποφασίζει να ζητήσει τη βοήθεια του Μαχίρ. Η Γκαρίς και η Τσιτσέκ τη βοηθούν να πάρει το τηλέφωνο της Φιντάν και η Μελέκ τηλεφωνεί στον Μαχίρ. Δυστυχώς δεν μπορεί να του πει τι ακριβώς συμβαίνει, αλλά ο Μαχίρ συνειδητοποιεί ότι κάτι δεν πάει καλά και πηγαίνει στη φυλακή για να δει τη Μελέκ. Η Μελέκ του εξηγεί την κατάσταση. Τι θα κάνει ο Μαχίρ για να τη βοηθήσει; Η Ελίφ αισθάνεται παγιδευμένη εξαιτίας της Κιγιμέτ και της κακής της συμπεριφοράς. Ο Σαφάκ και η Ζουλιντέ αισθάνονται ότι ο Εμιρχάν παραστρατεί εξαιτίας της επιρροής του Τουφάν και η κατάσταση χειροτερεύει μέρα με τη μέρα. Αλλά δεν ξέρουν πώς να κρατήσουν τον Εμιρχάν μακριά από τον πατέρα του…

**Τρίτη 28/6**

**Επεισόδιο 1085**

Ο Μαχίρ επισκέπτεται τη Μελέκ στη φυλακή. Η Μελέκ θέλει να μάθει τι έκανε η Κιγιμέτ στην Ελίφ. Ο Μαχίρ μαθαίνει για τον κίνδυνο που αποτελεί για τη Μελέκ η Κιγιμέτ και η Φιντάν. Ο Μαχίρ πηγαίνει στη συνέχεια να δει τη μητέρα του και τσακώνονται.  Η Κιγιμέτ τρομοκρατεί με ύπουλο τρόπο την Ελίφ χωρίς να καταλάβει κάτι ο Μαχίρ, ο οποίος όμως προσπαθεί να βοηθήσει το κοριτσάκι και τη Μελέκ, με τη συμμετοχή της Ασλί.  Η Ζουλιντέ

και ο Σαφάκ ρωτούν για το tablet με το οποίο παίζει ο Εμιρχάν και εκείνος λέει ένα ψέμα. Η Ζουλιντέ όμως μαθαίνει την αλήθεια και απαιτεί ο Εμιρχάν να δώσει πίσω το tablet. Ο Εμιρχάν το τυλίγει στην αγκαλιά του και κλαίει. Ο Εμιρχάν πηγαίνει στον Τουφάν. Όταν μιλάνε, ο Εμιρχάν αναφέρει τον Σαφάκ ως «μπαμπά μου» και ο Τουφάν εκνευρίζεται. Στρέφει τον Εμιρχάν κατά του Σαφάκ. Η Χουμεϊρά και η Ματσιντέ ετοιμάζουν πρωινό. Το τηλέφωνο της Χουμεϊρά χτυπάει και μαθαίνει πως ο Ταρίκ είναι νεκρός. Η Χουμεϊρά πηγαίνει στο θερμοκήπιο για να ηρεμήσει και να αποδεχθεί πως ο πρώην σύζυγός της πέθανε.  Ο Κερέμ ενημερώνεται και εκείνος για τον θάνατο του Ταρίκ και στηρίζει την αδελφή του…

**Τετάρτη 29/6**

**Επεισόδιο 1086**

Ο Μαχίρ στέλνει στην Ελίφ ένα τηλέφωνο με την Ασλί. Η Ελίφ είναι πολύ χαρούμενη επειδή θα μιλήσει με τη μητέρα της. Η Τσιτέκ και Η Γκαρίς βοηθούν τη Μελέκ για άλλη μια φορά και εκείνη τηλεφωνεί στην Ελίφ. Αλλά δυστυχώς η Φιντάν πιάνει τη Μελέκ ενώ μιλάει με την Ελίφ στο τηλέφωνο. Κατά τη διάρκεια του καυγά τους, η Φιντάν σπρώχνει τη Μελέκ, με αποτέλεσμα να χτυπήσει το κεφάλι της. Η Μελέκ έχει εγκεφαλική αιμορραγία και μεταφέρεται στο νοσοκομείο. Η Φιντάν ανησυχεί καθώς ο Κιγιμέτ της είχε πει να μην τη σκοτώσει, πριν της κάνει τη ζωή αφόρητη. Η Φιντάν τηλεφωνεί στην Κιγιμέτ και της εξηγεί τι συνέβη. Η Κιγιμέτ είναι χαρούμενη με τα άσχημα νέα για τη Μελέκ. Στη συνέχεια η Κιγιμέτ βρίσκει την Ελίφ να έχει στα χέρια της το τηλέφωνο και το σπάει. Η Ελίφ χάνει την ελπίδα της για άλλη μια φορά. Ο Μαχίρ και η Ασλί μαθαίνουν ότι η Μελέκ νοσηλεύεται και νιώθουν απόγνωση όταν μαθαίνουν τα άσχημα νέα για την κατάσταση της υγείας της. Μια αγωνιώδης αναμονή ξεκινά στο νοσοκομείο ενώ η Ελίφ κλαίει μόνη της στην έπαυλη επειδή της λείπει η μητέρα της, χωρίς να γνωρίζει τι της έχει συμβεί. Ο Λεβέντ θάβει την αγάπη του για τη Χουμεϊρά στην καρδιά του και αποφασίζει να εγκαταλείψει τη δουλειά του στην έπαυλη. Η Χουμεϊρά νιώθει απογοητευμένη και πληγωμένη για άλλη μια φορά...

**Πέμπτη 30/6**

**Επεισόδιο 1087**

Η οικογένεια Χακτανίρ και η Ελίφ μαθαίνουν ότι η Μελέκ παλεύει για τη ζωή της στο νοσοκομείο. Η Ελίφ ξεσπάει σε κλάματα και κανείς δεν μπορεί να την παρηγορήσει. Θέλει να πάει με τη Χουμεϊρά και τον Κερέμ να δει τη μητέρα της, αλλά δεν την παίρνουν μαζί τους στο νοσοκομείο, καθώς οι αστυνομικοί

δεν αφήνουν κανέναν να δει τη Μελέκ. Όμως η Ελίφ είναι αποφασισμένη να δει τη μητέρα της. Ετοιμάζει την τσάντα της και φεύγει από την έπαυλη κρυφά με προορισμό το νοσοκομείο. Η Ελίφ είναι ολομόναχη και αβοήθητη στους δρόμους για άλλη μια φορά. Η οικογένεια Χακτανίρ ανακαλύπτει ότι η Ελίφ έχει φύγει. Από την άλλη, ο Μαχίρ νιώθει πολύ λυπημένος και ένοχος, καθώς δεν μπόρεσε να κάνει τίποτα για να βοηθήσει τη Μελέκ. Καταφέρνει να μπει στο δωμάτιο της Μελέκ και αφήνει ελεύθερο τον εαυτό του και τα συναισθήματά του ενώ η Μελέκ παραμένει χωρίς τις αισθήσεις της. Η Ασλί, αγνοώντας την αλήθεια, κατηγορεί την οικογένεια Χακτανίρ για την κατάσταση της Μελέκ. Στο μεταξύ, η Κιγιμέτ είναι αγχωμένη καθώς φοβάται την αντίδραση του Μαχίρ, μετά από όλα όσα έχουν συμβεί…

**Παρασκευή 1/7**

**Επεισόδιο 1088**

Ο Κερέμ τηλεφωνεί στην Ασλί και ρωτά αν η Ελίφ είναι στο νοσοκομείο, οπότε ο Μαχίρ και η Ασλί μαθαίνουν ότι η Ελίφ αγνοείται. Η Ασλί είναι πολύ θυμωμένη με τον Κερέμ και τον κατηγορεί για την κατάσταση της Μελέκ αλλά και της Ελίφ. Ευτυχώς η Ελίφ τηλεφωνεί στον Μαχίρ και εκείνος την πηγαίνει στο νοσοκομείο. Εν τω μεταξύ, ο Κερέμ βρίσκεται στο νοσοκομείο και δεν μπορεί να καταλάβει για ποιο λόγο ο Μαχίρ είναι στο νοσοκομείο. Η Ασλί επινοεί ένα ψέμα και σώζει τον Μαχίρ από αυτή την περίεργη κατάσταση. Η Ελίφ καταφέρνει να μπει στο δωμάτιο της Μελέκ και μιλώντας με αγάπη στη μητέρα της, γίνεται το θαύμα και η Μελέκ συνέρχεται από το κώμα. Αν και λίγο μετά η Ελίφ απομακρύνεται από το δωμάτιο της Μελέκ, είναι πολύ χαρούμενη. Επίσης όλοι είναι χαρούμενοι αλλά από την άλλη, ο Μαχίρ και ο Κερέμ κατηγορούν τον εαυτό τους για ό,τι έχει συμβεί στη Μελέκ. Για κάποιο λόγο, ο Εμιρχάν πηγαίνει στο κατάστημα του Tουφάν. Ο Tουφάν έχει γρίπη, αλλά μεγαλοποιεί την ασθένειά του και ο Εμιρχάν τον λυπάται και προσπαθεί να τον βοηθήσει. Ο Εμιρχάν δείχνει κάθε μέρα να είναι πιο κοντά στον Τουφάν. Ο Τουφάν είναι πολύ ευχαριστημένος με αυτή την εξέλιξη…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

Γραφείο Τύπου & Επικοινωνίας